Kedves Lakosok!

Közlemény az országos tesztelés aktuális információival.

Községünkben a tesztelésre október 31-én (szombaton) és november 1-én (vasárnap) 7:00 és 22:00 óra között kerül sor. Az ebédszünet 12:00 és 13:00 óra között lesz. A belépéskor be kell mutatni a személyi igazolványt. A 10-18 éves gyermekeket a törvényes képviselőnek kell kísérni. Ha a gyermek nem rendelkezik személyi igazolvánnyal, akkor a betegbiztosító kártyát kell hoznia magával. A tesztelési helynek külön bejárattal és külön kijárattal kell rendelkeznie a személyek zökkenőmentes, egyirányú mozgása érdekében.

Községünkben mintavételi hely **a kultúrház**, bejárattal a községháza főbejáratán és kijárattal a kultúrház főbejáratán.

Arra kérem Önöket, hogy kövessék figyelemmel az irányjelzéseket a zökkenőmentes leforgás és a komplikációk elkerülése érdekében.

A tesztelési helyen a következő személyzet szolgálja ki Önöket:

- a tesztelési hely parancsnoka a Szlovák Köztársaság fegyveres erőinek tagja lesz

- a rendőrség tagja

- az egészségügyi szolgálat tagja

- adminisztratív személy.

A tesztelés sorrendjét a lakosok vezetéknevének ábécé szerinti sorrendje alapján javasoljuk. Ha a családban különböző vezetéknevek vannak, akkor a családok eljöhetnek együtt a tesztelésre.

A,B,C,D 07:00- től 10:00-ig

E,F,G,H 10:00-től 12:00-ig (ebédszünet 12:00-13:00)

CH,I,J,K 13:00-tól 15:00-ig

L,M,N,O 15:00-tól 17:30-ig (szünet17:30-18:00)

P,R,S 18:00-tól 20:00-ig

T,U,V,X,Y,Z 20:00-tól 22:00-ig

Utolsó mintalevétel 21:30

Köszönöm a felelősségteljes együttműködést.

Bugár Lívia

Polgármester